Ménaka
Ménaka (berberi keeles ⵎⵏⴾⴰ) on linn ja linnakommuun Ménaka cercle's Ménaka piirkonnas Mali idaosas. Ménaka on kogu piirkonna ja cercle'i suurim linn ning halduskeskus. Linn asub Ader Douchi kiviste paljandite vahel, seda teenindab Ménaka lennujaam. Ménaka on olnud 20. sajandi algusest saati tuareegide mässutegevuse keskuseks, sellest tulenevalt on kontroll linna üle viimastel kümnenditel korduvalt vahetunud. 2009. aasta novembris röövisid islamiäärmuslased linnas Prantsusmaa kodaniku, kes vahetati järgmisel aastal nelja islamisti vastu välja.